Bilag til Vejledning til menighedsrådene om brug af provstirevisorerne

Årshjul til menighedsrådenes budget, regnskab og revision

Der arbejdes hele tiden i tre spor:

* Budgetter for det kommende år
* Afslutning og godkendelse af det lukkede år
* Opfølgning på forbrug i indeværende år

|  |  |  |  |
| --- | --- | --- | --- |
| Måneder | **Budgetter for det kommende år** | **Afslutning og godkendelse af det lukkede år** | **Opfølgning på forbrug i indeværende år** |
| Januar |  |  |  |
| Februar | Senest den 1. februar offentliggør Kirkeministeriet kirkekassens budget for det for nyligt påbegyndte kalenderår efter provstiudvalgets frigivelse, ved at budgettet overføres til sogn.dk | Senest den 1. februar offentliggør Kirkeministeriet kirkekassens regnskab (eksklusiv revisionsprotokollen) efter provstiudvalgets frigivelse af regnskabet, ved at regnskabet overføres til sogn.dk. Dette afslutter regnskabsprocessen for regnskabet (det betyder fx at regnskabsprocessen for regnskab 2022 afsluttes endeligt d. 1. februar 2024). |  |
| Marts |  | Mulighed for at få gennemført et regnskabssyn. Regnskabssynet rekvireres via provstiudvalget, og betales af menighedsrådet. |  |
| April | Menighedsrådet modtager senest den 15. april fra provstiudvalget den foreløbige driftsramme for kirkekassen for det kommende år.  Driftsrammen udmeldes fra provstiernes budgetstøttesystem til Økonomiportalen. | Menighedsrådet skal senest den 1. april have behandlet regnskabet fra året før på et menighedsrådsmøde og træffe beslutning om godkendelse af regnskabet.  Menighedsrådets beslutning om regnskabet skal skrives i beslutningsprotokollen. Beslutningsprotokollen indlæses snarest muligt og senest 7 dage efter mødets afholdelse i dataarkivet/Kirkeportalen.  Menighedsrådet skal sørge for at regnskabet senest den 1. april indberettes i Økonomiportalen (hvorfra det automatisk overføres til dataarkivet). |  |
| Maj |  |  | Kvartalsrapport for 1. kvartal skal senest den 31. maj sendes til provstiudvalget. |
| Juni |  | Senest den 15. juni skal menighedsrådet have behandlet budgetbidraget vedr. det kommende år og have indberettet budgetbidraget i Økonomiportalen. Beslutningsprotokollen fra menighedsrådsmødet skal snarest muligt og senest 7 dage efter mødets afholdelse indlæses i dataarkivet/Kirkeportalen. |  |
| Juli |  |  |  |
| August |  |  | Kvartalsrapport for 2. kvartal skal senest den 31. august sendes til provstiudvalget. |
| September | Senest den 15. september skal menighedsrådet fra provstiudvalget have modtaget den endelige driftsramme og anlægsbevillig for kirkekassen. Rammen udmeldes fra provstiernes budgetstøttesystem til Økonomiportalen. | Senest den 15. september skal provstirevisor have revideret kirkekassens regnskab fra det foregående år.  Provstirevisor lægger erklæring og revisionsprotokollat ind i dataarkivet/Kirkeportalen. |  |
| Oktober |  | Senest den 15. oktober skal menighedsrådet have behandlet revisors erklæring og revisionsprotokollen på et menighedsrådsmøde og have forsynet regnskabet med menighedsrådets eventuelle bemærkninger. Beslutningsprotokollen fra menighedsrådets møde med mødedeltagernes underskrifter lægges ind i dataarkivet/Kirkeportalen. |  |
| November | Menighedsrådet indberetter senest den 15. november sit budget til provstiudvalget i Økonomiportalen. Menighedsrådets beslutning herom skal indføres i beslutningsprotokollen. Beslutningsprotokollen fra menighedsrådsmødet skal snarest muligt og senest 7 dage efter mødets afholdelse indlæses i dataarkivet/Kirkeportalen. | Provstiudvalget godkender det reviderede regnskab senest den 15. november under hensyntagen til provstirevisors erklæring og revisionsprotokollen og menighedsrådets eventuelle bemærkninger hertil.  Menighedsrådet skal senest den 15. november have modtaget provstiudvalgets godkendelse af det reviderede regnskab. Menighedsrådet skal herefter behandle provstiudvalgets bemærkninger på et menighedsrådsmøde. Menighedsrådet skal indføre sin beslutning om regnskabet i beslutningsprotokollen. | Kvartalsrapport for 3. kvartal skal senest den 30. november sendes til provstiudvalget. |
| December |  |  |  |